Gudežeris
54°5′48″ š. pl. 23°38′51″ r. ilg.﻿ / ﻿54.09667°š. pl. 23.64750°r. ilg.﻿ / 54.09667; 23.64750 Gudežeris – ežeras Lietuvoje, Lazdijų rajone, 3,5 km į vakarus nuo Veisiejų. Ežero ilgis iš pietvakarių į šiaurės rytus – 0,45 km, plotis – iki 0,29 km. Altitudė 120 m. Krantai aukštoki, sausi, tik pietinis krantas žemesnis. Rytinis ir pietinis krantai apaugę medžiais ir krūmynais. Aplink ežerą plyti pievos ir dirbami laukai. Šalia įsikūręs Petroškų kaimas. Šiaurvakarine pakrante eina kelias  2510  Lazdijai–Kučiūnai–Veisiejai . Ežeras nenutekantis, priklauso Veisiejo ežero baseinui.